
מדינת ישראל
משרד החינוך 
המשנה למנהלת הכללית
אגף רכש מכרזים והתקשרויות
ירושלים, ‏9 בינואר 2017
יא' בטבת תשע"ז
מכרז היקפים משתנים מס' 37/12.2016 : הקמה ותפעול מינהלה למימוש חוק עידוד מעורבות סטודנטים ביום חינוך ארוך
הבהרה 1

סיכום תשובות לשאלות שהגיעו עד לתאריך 15.12.2016
1. כללי

1. המועד האחרון להגשת הצעות למכרז שבנדון הינו 16.1.2017 שעה 11:00.
2. במכרז זה אין דרישה מהמציעים המגישים הצעה לשלם דמי השתתפות. 

3. נוסח ערבות הבנקאית/ערבות חברת הביטוח או הוראת הקיזוז חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.
הערבות/הוראת הקיזוז להגשת ההצעה לא תהיה צמודה.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.

4. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
5. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.

6. בנספח מספר 2 למכרז זה מצורף חוזה ההתקשרות. 
על המציע (הגוף המוביל) למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח. עם זאת עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 
יש  לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
7. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר בהצעת המחיר באחד או יותר מהסעיפים, יפסול את ההצעה מאחר שלא ניתן יהיה להשוואתה להצעות אחרות. 

8. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.


9. אם המציע יתקל בשאלה בעלת חשיבות, במהלך הכנת הצעתו, לאחר המועד האחרון להעברת השאלות, הוא רשאי להגיש את שאלתו אך ורק בכתב, ע"ג נייר פירמה שלו עם ציון שם המכרז ומס' המכרז, לפקס מס' 02-5602000.

אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תינתן בכתב בלבד וכן תפורסם באתר, לפי שיקול דעת האגף.
10. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר האינטרנט שכתובתו:
 
     WWW.EDUCATION.GOV.IL/MICHRAZIM/
ומאתר מינהל הרכש הממשלתי בכתובת: HTTP://WWW.MR.GOV.IL

11. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.

2. פרק 2 – דרישות סף מהמציע
1. סעיפים 2.4.5, 2.4.6 עמוד 4
לא נדרש להציג אישור רו"ח על עמידה בתנאי סף אלה.
2. סעיף 2.4.7 עמוד 4
כאמור בסעיף הנ"ל:
אם ההצעה מוגשת על-ידי גוף אחד: 
על המציע להיות בעל מחזור כספי מינימלי של 5,000,000 ש"ח לשנה, לא כולל מע"מ, בכל אחת מ- 3 השנים (2013-2015). 
אם ההצעה מוגשת על-ידי שני גופים:
מחזור כספי המינימלי של כל אחד מהגופים חייב לעמוד על 3,000,000 ₪ לשנה, לא כולל מע"מ, בכל אחת מ- 3 השנים (2013-2015).

3. סעיף 2.5.3 (ד) , עמוד 5

כאמור בסעיף הנ"ל, על מנת להוכיח עמידה בדרישות המפורטות בסעיפים 2.4.5-2.4.7 ניתן להציג ניסיון של גוף אחד (לדוגמא הגוף המוביל) באופן מלא ובפני עצמו כמענה לדרישת הניסיון בסעיף 2.4.5 ובאמצעות הגוף השני (לדוגמא הגוף המתקשר) באופן מלא ובפני עצמו בסעיף 2.4.6.
3. פרק 4 – תיאור הפרוייקט והיקפו
1. סעיף 4.2.2, עמוד 9
(1) המפתח לשיבוץ סטודנטים לביה"ס הינו כדלהלן: עד 200 תלמידים בבית הספר 2 סטודנטים (גם אם בבי"ס יש 100 תלמידים ישובצו 2 סטודנטים ולא סטודנט 1) ולכל 100 תלמידים נוספים ישובץ סטודנט נוסף עד למקסימום של 6 סטודנטים בבית הספר. כל האמור תלוי במספר המלגות העומדות לרשות המשרד בכל שנה נתונה ובנוסף ייתכן שינוי של המפתח בהתאם לצרכי המשרד.
(2) לסעיף - ח' - (1):3  שעות הכוונה לפני שיבוץ נערכות לפני שיבוץ הסטודנטים בבתי ספר והגנים, לסטודנטים שעברו בהצלחה את שלב מפגשי המיון. המפגשים נערכים בפריסה ארצית. המפגשים נערכים בפריסה ארצית. המפגשים נערכו במקומות שבהם בוצע המיון, לדוגמא- מוסדות לימוד ברחבי הארץ, כגון מכללות.
(3) לסעיף - ח' - (2):3  שעות הדרכה פדגוגית לפני תחילת הפעילות- לא היו חלק מהמכרז הקודם.

(4) כמות מפגשי ההנחיה עם המנחה האזורי בכל שנה הינם כאמור בסעיף           4.2.2 - ח' - (3).
(5) סעיף 4.2.2 - ח' - (4) מתייחס ל- 3 מפגשי ההנחיה של סטודנט עם המורה מלווה/ מנהל בית הספר/ הגננת/ מנהלת הגן.
מפגשים אלה יתקיימו בכל מוסדות החינוך בהם פועלת התוכנית, לאורך שנה"ל.
דוח על פעילות המנחות מוגש יחד עם דוחות הפעילות של הסטודנטים 3 פעמים בשנה.

2. סעיף 4.3, עמוד 11
כאמור בסעיף הנ"ל, הספק אינו מממן את המלגות. לקראת מועד התשלום הספק מעביר למשרד דוח פעילות של הסטודנטים, לאחר אישור הדוח המשרד מעביר לספק את הסכום לתשלום המלגות. 
הספק חייב להעביר לסטודנטים את התשלום תוך 48 שעות ממועד קבלת הכסף מהמשרד. 

על הספק להפיק חשבונית על פי כל דין.
3. סעיף 4.3.6, עמוד 11
אף סטודנט לא הגיש השגות לגבי הפסקת פעולתו בשנים 2014-2016.

4. סעיף 4.3.7, עמוד 11
(1) מספר הסטודנטים אשר שוחררו מהתוכנית: תשע"ד- 6 סטודנטים, תשע"ה- 3 סטודנטים, תשע"ו- 4 סטודנטים.
(2) התשלום בעקבות השגה שהתקבלה, יועבר לבנק תוך חודש לכל היותר ממועד קבלת ההשגה, מועד זה מהווה מועד נוסף להעברת כספים מעבר ל- 3 הפעימות המצוינות בסעיף 4.3.2 למכרז.
5. סעיף 4.3.13, עמוד 12
(1) יש לתקן את האמור בסעיף זה במכרז, המשרד יעביר לספק את אתר האינטרנט לצורך הפעלתו במסגרת המכרז.
(2) האתר משמש לרישום הסטודנטים לפרוייקט והעברת אינפורמציה על התוכנית, גם לצורך הקשר השוטף עם המנחים מטעם הספק וכן לדווח נוכחות. 

האתר יכלול חומרים פדגוגים שישמשו את המנחים לעבודתם עם הסטודנטים וכן חומרים פדגוגיים לשימוש הסטודנטים בפעילותם במוסדות החינוך.
לבעלי תפקידים באגף תהיה גישה לכל האזורים באתר האינטרנט בין היתר לצורך מעקב ובקרה אחר תהליך ההרשמה, מספר הנרשמים, התכתבויות, דוחות, פעילות הסטודנטים וכו'. 
האתר יהיה במה להדברות והתקשרות התומכת בסטודנטים המשתלבים ובבתי הספר והגנים הקולטים. הספק ינהל את האתר כמרכז מידע זמין בכל עת.
6. סעיף 4.4, עמוד 13
(1) מפגשי ההכוונה- 10 סטודנטים הינו המספר המקסימלי למפגש, כלומר, לא כל הסטודנטים מתחילים פעילות באותו זמן, לעיתים ישנו סבב ראשון של שיבוצים ומפגשי הכוונה ובמקביל ממשיכים למיין סטודנטים נוספים להם ייערכו מפגשי הכוונה בהמשך. 

לכן לא תמיד הקבוצות מלאות ולעיתים ייערכו מפגשי הכוונה גם לפחות מ- 10 סטודנטים ובעקבות כך ייתן ויידרשו יותר מ- 100 מפגשים לשיבוץ של 1,000 סטודנטים.
(2) מפגשי הדרכה פדגוגית 25 סטודנטים הוא המספר המקסימלי למפגש, כלומר, מפגשים אלה נערכים לעיתים בקבוצות קטנות יותר מ- 25 סטודנטים ולכן נדרשים יותר מפגשים.
(3) גודל בתי הספר הינו נתון המשתנה כל שנה, בתשע"ז גודל בתי הספר בהם משובצים סטודנטים נע בין 80 ל- 900 תלמידים. 
(4) מספר הסטודנטים שקיבלו מלגות בשנים תשע"ד- תשע"ו הינו 998 מלגות בכל אחת מהשנים הנ"ל.
4. פרק 5 – תפקידי הספק בביצוע העבודה
1. סעיף 5.1, עמוד 14
לרוב יש הענות רבה של הסטודנטים לרישום לתוכנית כך שכמעט אין צורך לאתר סטודנטים. לעיתים נדרש איתור סטודנטים לאיזור ספציפי, אך אין זה משהו קבוע.

2. סעיף 5.3.4, עמוד 15
(1) כאמור בסעיף הנ"ל "במהלך הפעילות יבוצעו מפגשי הנחייה פדגוגית עם מנהלי המוסדות באזורים השונים בארץ לפחות 2 מפגשים בשנה בכל בית ספר, וביקור אחד בגן הילדים ועוד שני מפגשים עם הגננת מנהלת הגן."

במהלך מפגשים אלו במוסדות החינוך המנחה תפגוש את הסטודנטים הפועלים באותם מוסדות.

(2) משך כל מפגש הנחייה הינו לפחות 1.5 שעות, לחלק מהביקורים יצטרפו נציגי המשרד.
3. סעיף 5.3.7, עמוד 15
על הספק להכין חוברת ובה חומרי הדרכה לסטודנטים אשר תכלול 10 פעילויות לכל שנת פעילות.
הספק נדרש לבצע עריכה לשונית לתוכן החוברת.
החוברת תודפס בצבע שחור לבן, נדרשים 2 עותקים קשיחים.
כמו כן, החוברת תהיה בפורמט אינטרנטי עם גישה באמצעות האתר.
4. סעיף 5.4.4, עמוד 16
המושג "מפגש מיון קבוצתי" המצוין בסעיף זה מקביל למושג "ראיון קבוצתי" ומשכו כמפורט בסעיף 5.6.9 למכרז.
5. סעיף 5.5.3, עמוד 16
המפרט לעלון המידע המצוין בסעיף זה הינו: תיאור התוכנית, המלגה הניתנת, לאילו סטודנטים התוכנית מתאימה, תנאי סף והליך הקבלה, מחוייבות הסטודנטים, כיצד נרשמים לתוכנית.
6. סעיף 5.5.4, עמוד 16
(1) הוצאות הפרסום על גבי לוחות מודעות הינן על חשבון הספק.
(2) המפרט לפרסום הפיזי בלוחות המודעות המצוין בסעיף זה הינו: תיאור התוכנית, המלגה הניתנת, לאילו סטודנטים התוכנית מתאימה, תנאי סף והליך הקבלה, מחוייבות הסטודנטים, כיצד נרשמים לתוכנית.
7. סעיף 5.5.5, עמוד 16
אתר האינטרנט צריך לשמש כפלטפורמה לקשר בין המנחים האזוריים לסטודנטים, לדיווח הסטודנטים על שעות הפעילות, כמרכז פדגוגי שיכיל חומרים בהם הסטודנטים יוכלו להשתמש בפעילותם עם התלמידים.
8. סעיף 5.6.3, עמוד 17
הקריטריונים של הזכאות המצוינים בסעיף זה, מפורטים בסעיף 5.4.3 במכרז.
9. סעיף 5.6.7, עמוד 17
אחוז הסטודנטים החדשים תלוי בתקציב התוכנית בשנה נתונה שמגדיר את מספר המלגות לשנה זו.
דהיינו במידה ובשנה מסוימת התקציב גבוה, אזי אחוז הסטודנטים החדשים יגדל ואילו אם סה"כ המלגות המוקצה לשנה מסוימת קטן ביחס לשנה קודמת, אז אחוז הסטודנטים החדשים יהיה קטן יותר.
הזמן המושקע בראיונות סטודנטים קבוצתיים הינו כאמור בסעיף 5.6.9 במכרז.
10. סעיף 5.6.8, עמוד 17
הראיונות נערכים בפריסה ארצית. לדוגמא במוסדות אקדמיים.
11. סעיף 5.12.6, עמוד 20
ההחזר בגין תשלום המלגה אינו כולל את התשלומים המגיעים לספק בגין תפעול הפרויקט שהתשלום בגינם מועבר לספק בהתאם התעריפים בהצעת המחיר למכרז.
12. סעיף 5.8, עמוד 18
מפגשי ההנחייה נערכים בפריסה ארצית.
13. סעיף 5.13, עמוד 21
(1) מספר העמודים בחוברת הינו בהלימה לדוח, שיופק שני עותקים + קובץ דיגיטלי.
(2) על הספק לבטח את הסטודנטים בביטוח צד ג' כאמור בסעיף 13.2 בפרק הביטוח.
14. סעיף 5.14, עמוד 22
כאמור בסעיף הנ"ל כל ההוצאות לארגון המפגשים והכנסים יהיו על חשבון הספק.
15. סעיף 5.15, עמוד 24
כתובת אתר האינטרנט של התוכנית הינה כדלקמן:
http://www.sachlav-edu.co.il/בית.aspx
על הספק להתאים את כל המערכות לפעילות הנדרשת במכרז בהתאם לצורכי הפרוייקט. 
על הספק לקחת בחשבון בהצעתו כי יידרש במהלך ההתקשרות לבצע עדכונים שוטפים של המערכת בהתאם לצרכי הפעילות במכרז ולשדרוג הדרישות הטכנולוגיות על מנת לעמוד בסטנדרטים בהתאם למקובל בשוק התוכנה.
מאפייני מערכת המידע הקיימת הינה כמפורט להלן:
(1) מטרות המערכת
לספק כלי דיגיטאליים לניהול ומעקב אחר תהליכי העבודה הנדרשים במסגרת גיוס, שיבוץ ומעקב ביצוע פעילות סטודנטים במסגרות חינוך. 
(2) משתמשים
מנחים פדגוגיים – צפיה בנתוני סטודנטים ושיבוצי סטודנטים רלוונטים, אישור דיווחי ביצוע לסטודנטים, שיתוף ידע, דיווח פעילות.
סטודנטים – צפיה בשיבוצים, צפיה בהעברות בנקאיות, שיתוף ידע, דיווח פעילות.
מנהל מוסד – צפיה בשיבוצי סטודנטים, דיווחי שעות ופנייה למנהלת.
מנהלת – ניהול ועריכה של נתוני המערכת.
מנהל מערכת – פתיחת משתמשים וניהול רשימות.
משרד – צפיה בנתוני המערכת והפקת דוחות.

(3) מידע
המערכת מנהלת את המידעים הבאים:
· מוסדות
· סטודנטים
· מנחים פדגוגיים
· שיבוצי סטודנטים
· דיווחי פעילות סטודנטים / מנחים / הדרכות
· תוכנית הקצאות פעילות שנתית 
· בקרות בתי ספר 
· פניות בין הסטודנטים למנהלת
(4) אתר אינטרנט
אתר האינטרנט משמש את הציבור הרחב, הסטודנטים, המנחים, מנהלת הפרויקט והמשרד. 
האתר מספק תכנים כלליים אודות הפרויקט, אפשרות לביצוע רישום לסטודנט המתעניין בהשתלבות בתוכנית, אזור לשיתוף ידע בין סטודנטים / מנחים פדגוגיים העולה מפעילות שטח וכן מידע נוסף עבור הסטודנטים התומך בביצוע הפעילויות.
אתר האינטרנט מספק גם כלים לסטודנטים פעילים במערכת: צפייה בשיבוצים לפעילות, צפייה בהעברות תשלום שבוצעו השנה, דיווח פעילות, שליחת פנייה למנהלת.
(5) מערכת ניהול
מערכת הניהול מספקת כלים לניהול ומעקב אחר: מוסדות, סטודנטים, שיבוצים ודיווחי פעילות.
המערכת מאפשרת הכנה של תוכנית עבודה לפי מחוז / מוסד וכמות שעות מאושרת. התוכנית תאושר על ידי המשרד. 
לאחר אישור התוכנית חל תהליך גיוס סטודנטים מתאימים.
תהליך הגיוס מבוצע באמצעות המערכת. 
טופס הרישום מאתר האינטרנט מעביר את המידע למערכת הניהול ושם חל תהליך בדיקת ואימות מסמכים. 
במידה והסטודנט נמצא מתאים מתועד גם תהליך ההתלמדות / הדרכה של הסטודנט והמסמכים הרלוונטיים מתויקים בתיק דיגיטאלי. 
המערכת מאפשרת הפקה של דוח תאימות בין תוכנית העבודה לסטודנטים זמינים על פי אזור וסוג פעילות. 
סטודנט שאושר מקבל שם וסיסמא לאתר האינטרנט על מנת לצפות בנתונים רלוונטים ולבצע דיווחי פעילות / השתתפות בהפצת ידע.
כול סטודנט משובץ לפעילות במוסד וכן מוגדרים ימים ושעות פעילות בהן הסטודנט יהיה במוסד החינוך. 
שיבוצים אלו זמינים עבור הסטודנט באתר האינטרנט. 
שיבוץ סטודנט כולל הפקת מכתב שיבוץ למנהל המוסד.
המנחים הפדגוגיים מבצעים לסטודנטים הדרכות, ליווי מקצועי, בקרות וכן מאשרים את דיווחי הפעילות השוטפים. 
המנחים הפדגוגיים מקבלים גישה לנתונים על בסיס שיוך לסטודנטים ספציפיים.
המנחים הפדגוגיים מדווחים במערכת גם את הפעילות אותה ביצעו בעצמם.
(6) הפקת דוחות 
דוחות המערכת יכללו:
· מוסדות מאושרים לשנת לימודים.
· תכנון פעילות.
· שיבוצי סטודנטים במוסדות.
· סיכום פעילות לסטודנט ועמידה בזכאות למלגה.
· פרוט פעילות לסטודנט.
· פרוט הדרכות.
· אלפון סטודנטים.
(7) התהליכים בהם תומכת המערכת
העבודה עם המערכת תכלול:
1. הכנת תוכנית עבודה
· ניהול התקציב
· הכנת רשימת מוסדות מאושרים
2. גיוס סטודנטים
· קליטת טפסי מועמדות מאתר האנטרנט
· מיון ודרוג המועמדים
· מיון וגיוס סטודנטים מתאימים
· ביצוע הדרכות
3. שיבוץ
· שיבוץ הסטודנטים לפעילות במוסד / כיתה / מקבילה / תחום פעילות
· תכנון מועדי הפעילות
· שיוך הסטודנט למנחה פדגוגי אחראי
· העברת מכתב שיבוץ למנהל המוסד
· הסטודנט יוכל לצפות בנתוני השיבוץ באתר
· מנהלי המוסדות יוכלו באמצעות האתר לצפות בשיבוצים + לשלוח הודעות למנהלת
4. ניהול ומעקב
· סטודנטים יבצעו דיווחי פעילות שוטפים
· מנחים פדגוגיים יבדקו ויאשרו את דיווחי השעות
· המנהלת תבצע מעקב אחר אי עמידה בביצוע פעילויות אל מול התכנון
· מנחים פדגוגיים יבצעו בקרות 
· הפקת דוחות והעברת מידע למשרד
(8) תשתיות
תשתיות המערכות בנויות בתפיסה של מרכז מחשוב מאוחסן (hosted datacenter) על מנת לספק יכולות גבוהות בתחום הזמינות (High Avilability), שרידות והרחבה (Scaleablity), תוך הקפדה על עלות הקמה, רישוי ותפעול נמוכות. 
השרתים המאוחסנים מופעלים בתצורה של שרתים וירטואליים ייעודיים (Dedictaed Virtual Servers). 
השרתים והשירותים מנוטרים בצורה קבועה על מנת להבטיח גילוי של תקלות טרם פגיעה בשרות למשתמשים וכן מתוחזקים בצורה שוטפת על מנת להבטיח זמינות מקסימאלית, ביצועים תקינים ועמידה בסטנדרטים נדרשים לאבטחת מידע. 
המערכת עוברת גיבויים בהתאם לנוהל גיבויים ובדיקות שחזור סדור.

(9) אחסון
המערכת מאוחסנת על גבי שרת וירטואלי שמספק אפשרויות תחזוקה, שדרוג חומרה, ושחזור נתונים מהירים ופשוטים. 
החווה מאוחסנת בחוות שרתים של ספק שרות מוביל. 
שרותי אחסון המערכת כוללים: 

· הגדרת שרת וירטואלי ייעודי על בסיס חומרה מתאימה.
· אחסון בחוות שרתים של ספק מוביל.
· שרותי ניטור 24X7 לזמינות ומדדי ביצועים.
· ביצוע עדכוני גרסא ואבטחה למערכת ההפעלה.
· גיבויי ובדיקות שחזור רציפות.
· תחזוקה ברמת DBA  למסד הנתונים.
· מרכז תמיכה לתפעול קריאות שרות טכניות למערכת.
16. סעיף 5.16.3, עמוד 24
הספק לא יידרש לנהל תיק פיזי אלא תיק דיגטלי לכל סטודנט אליו יסרקו כל המסמכים הנדרשים לרבות החוזה ודו"ח הפעילות.
5. פרק 6 – כח האדם של הספק והאמצעים הנדרשים לביצוע המכרז
1. סעיף 6.3, עמוד 26
הסעיף יישאר ללא שינוי.
2. סעיף 6.8, עמוד 27
הסעיף יישאר ללא שינוי.
3. סעיף 6.12, עמוד 28
הסעיף יישאר ללא שינוי.
4. סעיף 6.13.1, עמוד 28
(1) דרישות הניסיון מבעל התפקיד הנ"ל יישארו ללא שינוי והניקוד יינתן עפ"י המחוון המצורף.
(2) דרישות ההכשרה מבעל התפקיד הנ"ל יישארו ללא שינוי.
5. סעיף 6.13.2, עמוד 29
(1) דרישות הניסיון מבעל התפקיד הנ"ל יישארו ללא שינוי והניקוד יינתן עפ"י המחוון המצורף.
(2) דרישות ההכשרה מבעל התפקיד הנ"ל יישארו ללא שינוי.

6. סעיף 6.13.3, עמוד 30
(1) כאמור בסעיף הנ"ל "על הספק להפעיל 5 מנחים אזוריים כאשר המפתח יהיה מנחה אזורי אחד שיופעל בהיקף של 40 שעות בשבוע, לכל 200 סטודנטים".
(2) דרישות ההכשרה מבעל התפקיד הנ"ל יישארו ללא שינוי.
7. סעיף 6.13.4, עמוד 31
על הספק להפעיל את צוות הכספים בהתאם לדרישות המפורטות במסגרת המכרז כך שתתאפשר הפעלת הפרויקט נשוא המכרז באופן מלא ושלם.
6. פרק 7 – פיצוי מוסכם
כאמור בסעיף 7.1: "מבלי לגרוע מהאמור במכרז, בכל מקרה בו לא יבצע הספק את הפעילות כנדרש ובאיכות הנדרשת או יפר הספק את הוראות מסמכי המכרז, עפ"י המפורט להלן המשרד רשאי לדרוש את הפיצוי המוסכם והספק יהיה מחויב בתשלום פיצוי מוסכם."
שאר הסעיפים בפרק יישארו ללא שינוי.
7. פרק 8 – חפיפה
יש להוסיף לאחר הפסקה "על הספק שיבחר להתארגן כך שבמועד חתימת החוזה הוא יפעיל בלעדית את התוכנית כולה", כדלקמן:
על הספק המוסר לשתף פעולה באופן מלא עם המשרד ועם הספק החדש שיבחר, כדי לאפשר את ההתארגנות, ההחלפה והמשכה התקין של הפעילות לאחר סיום ההתקשרות עמו.
יש להוסיף סעיף (1) חדש כדלקמן:
(1) מסירה מאורגנת של כל המידע והידע שהצטברו במהלך הפעילות ואת כל התוצרים שנוצרו במהלך הפרויקט, כשהם מעודכנים ובפורמטים שהוגדרו ואושרו על ידי המשרד.
8. פרק 9 – זכויות יוצרים
הסעיפים בפרק זה יישארו ללא שינוי.
9. פרק 10 – שמירת סודיות
הסעיפים בפרק זה יישארו ללא שינוי.
10. פרק 11 – הדרישות לאבטחת מידע
בסעיף 11.3 תמחקנה המילים: "כפי שמוגדר ב"תקנות הגנת הפרטיות התשנ"ב תוספת שנייה" ".
11. פרק 12 – אחריות משפטית
הסעיפים בפרק זה יישארו ללא שינוי.
12. פרק 13 – ביטוח
פרק הביטוח על כל סעיפיו יישאר ללא שינוי.
13. פרק 14 – תנאי תשלום
1. הסעיפים בפרק זה יישארו ללא שינוי.
2. סעיף 14.3 עמוד 42
בכל הנוגע להחזר נסיעות לסטודנט, על הספק לפעול בהתאם לאמור בסעיף 5.12.6 במכרז.

היקף החזרי הנסיעות בשנים קודמות היו כדלקמן:
תשע"ד 330,351 ₪
תשע"ה 352,279 ₪
תשע"ו 381,138 ₪ 
14. פרק 15 – מבנה ותכולת ההצעה
1. סעיף 15.1.1, עמוד 44
כאמור בסעיף הנ"ל, התשלום בהפעלה חודשית יתבצע לפי המדרגות המפורטות בסעיף, לדוגמא, אם בחודש הופעלו 900 סטודנטים, התשלום עבור ה- 600 הראשונים יבוצע עפ"י סעיף א', עבור 200 נוספים עפ"י סעיף ב' ו- 100 הנותרים עפ"י סעיף ג'.

2. סעיף 15.2, עמוד 45
משמעות המושג "מקבלי שירות חיצוניים" והמושג "לקוחות" זהה ואין כוונה לשני גופים שונים.

15. פרק 16 – הקריטריונים לבחירת ספק
הסעיפים בפרק זה יישארו ללא שינוי.
16. פרק 18 – תקופת התקשרות
הסעיפים בפרק זה יישארו ללא שינוי.
17. פרק 20 – יחסי הצדדים
הסעיפים בפרק זה יישארו ללא שינוי.
18. פרק 21 – פיקוח
הסעיפים בפרק זה יישארו ללא שינוי.
19. פרק 23 – הפרות יסודיות
הסעיפים בפרק זה יישארו ללא שינוי.
20. פרק 24 – מהזוכה (להלן הספק) ידרש
הסעיפים בפרק זה יישארו ללא שינוי.
21. פרק 25 – מסמכים נדרשים ותנאי מסירה
הסעיפים בפרק זה יישארו ללא שינוי.
22. נספח מספר 2 – חוזה התקשרות

1. סעיף 2.3, עמוד 62
הסעיף יישאר ללא שינוי.
2. סעיף 5.2, עמוד 64
הסעיף יישאר ללא שינוי.
3. סעיף 8.1, עמוד 65
הסעיף יישאר ללא שינוי.
4. סעיף 11.4, עמוד 65
הסעיף יישאר ללא שינוי.
5. סעיף 12, עמוד 66
הסעיף יישאר ללא שינוי.
6. סעיף 13– ביטוח
(1) פרק הביטוח על כל סעיפיו יישאר ללא שינוי.
(2) כאמור בסעיף 25.1.7 למכרז "אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח.

עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 
יש לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז."
7. סעיף 15, עמוד 69
הסעיף יישאר ללא שינוי.
8. סעיף 17, עמוד 70
הסעיף יישאר ללא שינוי.
9. אישור עריכת ביטוח
(1) לסעיף 1-א': יש למחוק את המילים "לא יפחת מסך" ולכתוב במקום "בסך".
לעניין מחיקת המילה "שנה" – מאושר בתנאי שתקופת הביטוח שונה משנה.
(2) לסעיף 2-ב': יש למחוק את המילים "לא יפחת מ-" ולכתוב במקום "בסך".
לעניין מחיקת המילה "שנה" – מאושר בתנאי שתקופת הביטוח שונה משנה.

(3) לסעיף 3-ב': יש למחוק את המילה "לפחות".
(4) לסעיף 3-ז': יש למחוק את המילים "לא יפחתו מהמקובל" כמו כןאחרי המילה "ביט" יש להוסיף "2012".
23. נספח מספר 7 – טופס הגשת ההצעה
1. הסעיפים בנספח זה יישארו ללא שינוי.
2. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 3 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
3. על המציע לסמן בדף 4 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
4. סעיף 10 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
5. סעיף 11 – נתוני מנהל פדגוגי המיועד – יש לפרט את ניסיונו של מנהל פדגוגי המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 11 לבין קורות החיים.

6. סעיף 12 – נתוני מנהל תפעולי של התוכנית המיועד – יש לפרט את ניסיונו של מנהל תפעולי של התוכנית המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 12 לבין קורות החיים.
7. סעיף 13 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.

יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 
יש לצרף דפי עזר לחישוב הסעיפים השונים בהם יפורטו כל מרכיבי העלות של הקבלן בחלוקה להוצאות קבועות והוצאות משתנות.

דפי עזר אלו משמשים לבחינת סבירות ההצעה.

24. נספח 8– טבלת השוואת הצעות
(1) טבלת השוואת ההצעות מכילה 3 גיליונות אקסל, המפרטים את הקריטריונים על פיהם תיבחנה ההצעות: גיליון 1- המחוון, גיליון 2 - קריטריונים וגיליון 3- סיכום הצעות. 
הטבלאות הנ"ל הינן לצורך ידיעה של המציע כיצד ישוקללו אמות המידה המפורטים במכרז.
(2) הקריטריונים ואמות המידה על פיהם יבחנו ניסיון המציע והמנהל הפדגוגי המוצע הינם בהתאם למפורט בסעיפים 16.1.1-16.1.3 למכרז, כאשר פירוט הרכיבים עליהם יינתן ניקוד הינו כפי שמופיע במחוון בסעיפים "ניסיון המציע" ו-"מנהל פדגוגי".

בכבוד רב,


אורנה מיטמיגר
                      
מנהלת אגף רכש מכרזים והתקשרויות

